**Päivystyksellinen alaraajalaskimoiden ultraäänitutkimus syvälaskimotukosta epäiltäessä**

**Ohje Pohteen eteläisen alueen terveyskeskuksiin**

Alaraajan syvälaskimotukoksen diagnoosi varmistetaan ultraäänitutkimuksella. Oulaskankaalla alaraajalaskimoiden ultraäänitutkimuksia on tarjolla maanantaisin ja torstaisin klo 9–14 (poikkeuksena arkipyhät, jotka sattuvat maanantaille tai torstaille). Ylivieskassa 3–4 päivänä ja Nivalassa yhtenä päivänä viikossa sonograaferi tekee alaraajalaskimoiden ultraäänitutkimuksia virka-aikana. Muina aikoina alaraajalaskimoiden ultraäänitutkimuksia saa Oulun yliopistollisesta sairaalasta.

Toimintamalli terveyskeskuksiin: virka-aika, maanantai ja torstai (tutkimuspaikka Oulaskangas)

* Alaraajalaskimoiden ultraäänitutkimuksen saatavuus pitää varmistaa Oulaskankaan röntgenosastolta numerosta 08 315 7619.
* Kun tutkimuksen saatavuus on varmistettu puhelimitse, laatii hoitava lääkäri päivystyksellisen ultraäänilähetteen NeaRIS-järjestelmään ja kohdistaa lähetteen Oulaskankaalle
* Potilas lähetetään Oulaskankaalle, jossa potilas ilmoittautuu suoraan kuvantamisyksikköön eli röntgenosastolle
* Mikäli radiologi toteaa, ettei laskimotukosta ole, palautuu potilas lähtöpisteeseen (koti, hoitolaitos, terveyskeskuksen vuodeosasto jne.)
* Mikäli radiologi toteaa laskimotukoksen, ohjataan potilas Oulaskankaan päivystykseen hoidon aloittamista varten

Toimintamalli terveyskeskuksiin: muulloin kuin ma/to virka-aikaan (tutkimuspaikka Oulaskangas)

* Potilaasta laaditaan päivystyksellinen ultraäänilähete NeaRIS-järjestelmään ja potilas lähetetään Oulun yliopistollisen sairaalan B1-kuvantamiselle.
* OYS:ssa potilas saapuu suoraan B1-kuvantamiselle (Kajaanintie 50, B-rakennus, 1. kerros). Tutkimuksesta ei tarvitse soittaa etukäteen.
* Potilas ilmoittautuu B1-kuvantamisella itsepalveluautomaatilla.
* Mikäli radiologi toteaa, ettei laskimotukosta ole, palautuu potilas lähtöpisteeseen (koti, hoitolaitos, terveyskeskuksen vuodeosasto, jne.)
* Mikäli radiologi toteaa alaraajan laskimotukoksen (tukoksen huippu vena femoraliksessa tai distaalisemmin), ohjataan potilas Oulaskankaan aluesairaalan päivystykseen lääkehoidon aloittamista varten.
* Mikäli radiologi toteaa ns. korkean trombin (laskimotukos yltää vena iliaca externaan tai ylemmäs), ohjataan potilas OYS:n päivystyskeskukseen tukoksen hoitoa ja mahdollisia päivystyksellisiä jatkotutkimuksia varten.

Toimintamalli terveyskeskuksiin (tutkimuspaikka Ylivieska tai Nivala)

* Alaraajalaskimoiden ultraäänitutkimusten saatavuus pitää varmistaa Ylivieskan röntgenosastolta numerosta 08 6692016.
* Kun tutkimuksen saatavuus on varmistettu puhelimitse, laatii hoitava lääkäri päivystyksellisen ultraäänilähetteen NeaRIS-järjestelmään.
* Potilas lähetetään Ylivieskaan/Nivalaan, jossa potilas ilmoittautuu suoraan röntgenosastolle.
* Potilaan jatkohoito lähettävän lääkärin ohjeiden mukaan.

Huom! Pääsääntöisesti laskimotukosta epäiltäessä ei ultraäänitutkimusta tehdä yöaikaan, vaan tutkimus siirretään seuraavaan aamuun.